དེ་མིན་མིང་མི་གསལ་བ་གཞན་ཞིག་གིས།སྙན་ངག་ལྟ་བུའི་སྒྱུར་རྩལ་རྩོམ་རིག་གི་བྲོ་བ་མྱོང་བར།ཀློག་པ་པོར་ཡང་དེ་མཐུན་གྱི་ཤེས་ཚད་དང་མོས་པ་དགོས་ཞེས་ཟས་ལ་དཔེ་སྦྱར་ནས་གསུངས་པ་དོན་ལ་གནས།དེང་སང་མང་པོས་ངའི་སྙན་ངག་ལ་ནུབ་ཕྱོགས་སྙན་ངག་གི་ཤན་འདུག་ཟེར།དེའི་རྒྱུ་མཚན་གང་ཡིན་མི་ཤེས།ངས་ནུབ་ཕྱོགས་ཀྱི་སྙན་ངག་ཧ་ལམ་ཀློག་གི་མེད།ཡིན་ནའང་སྙན་ངག་གི་སྒྲོམ་གཞི་དང་མཚོན་སྟངས་ཐད་བསམ་བློ་གསར་པ་མང་པོ་གཏོང་གི་ཡོད།དེ་ནི་ལོ་བཅུ་གྲངས་ཀྱི་སྔོན་ནས་དེ་ག་ཡིན།ངས་དབྱིན་སྐད་ཕྲན་བུ་ཤེས་སྟབས།མི་མང་པོས་དབྱིན་ཇིའི་སྙན་ངག་ནས་དཔེ་བླངས་པ་རེད་དྲན་གྱི་མེད་དམ་སྙམ།